Clemens Poldrak zastojnstwo Worklečanskeho wjesnjanosty nastupił
Worklecy (JK/SN). Jako prěnja gmejna w zarjadniskim zwjazku „Při Klóšterskej wodźe“ je Worklečanska po lětnej přestawce swoju radu wčera k posedźenju zwołała. Radźićeljo mějachu noweho šefa Clemensa Poldraka spřisahać a wón swój hamtski slub wotpołožić. Nimo toho chcychu dotalneho wjesnjanostu Franca Bruska (CDU) rozžohnować. K tomu běštej so wjednistwje wobeju wohnjoweju woborow gmejny přidružiłoj. Zastupowacy wjesnjanosta dr. Beno Wałda wupraji Bruskej w mjenje gmejny wulki dźak za wuspěšne a spomóžne 40lětne dźěło na dobro komuny, Měrko Šmit dźakowaše so w mjenje gmejnskeje rady. Franc Brusk přija widźomnje hnuty a dźakowny tež dźak a počesćenje wobornikow.
hrv_Latn szl_Latn